Bilrasjonering

Bilrasjonering er en folkelig betegnelse på omsetningsbegrensninger for biler. I ulike land har det i flere perioder vært omsetningsbegrensning på biler

 Bilrasjonering i Norge 
 Importbegrensninger etter første verdenskrig. 
Norsk økonomi gikk inn i en kraftig nedgang etter første verdenskrig. Verdien av den norske kronen falt kraftig. 19. august 1920 innførte Handelsdepartementet importforbud for en rekke varer, blant annet for biler og motorsyklerNorsk Lovtidend 1. avdeling 19. august 1920. Forbudet ble opphevet 30. juli 1921Norsk Lovtidend 1. avdeling 28. juli 1921

 Importbegrensninger 1934–1940 
Valutaregulering ble innført igjen fra 1934. Fra 5. september 1934 krevdes importlisens fra Handelsdepartementet for å importere bilerNorsk Lovtidend 1. avdeling  5. september 1934. Ordningen rettet seg mot importørene. Kundene kunne fritt kjøpe de biler som var importert. Bestemmelsen ble praktisert liberaltToldnes (2018) side 318. Antall biler i Norge fortsatte å øke frem mot 1940. Under okkupasjonen 1940-1945 opphørte all ordinær import. 

 Importbegrensninger etter andre verdenskrig. 
Etter den andre verdenskrig var det et stort gjenoppbyggingsbehov i Norge og det var begrenset tilgang på utenlandsk kapital til å betale for import. Gjenoppbygging av eksportindustrien og av infrastruktur var prioritert. Private personbiler hadde en mindre rolle i transportdekningen og var ikke allemannseie. Salgsreguleringen ble flyttet fra importør til kunden ved innføring av kjøpetillatelse. Kun personer med et betydelig behov for bil fikk kjøpetillatelse. Dette ga stor etterspørsel etter bruktbiler. Omsetningsprisene for bruktbiler ble regulert.

Det var tillatt å bytte forskjellige eksportvarer mot biler slik at importen ikke innebar bruk av valuta. Det var også bensinrasjonering de første årene etter krigen. Like etter krigen var det nærmest kjøreforbud. I perioder var det forbudt å kjøre på spesielle tidspunkter som om kvelden. 

Valutatilgangen ble raskt bedre utover 1950-årene.Antall tildelte kjøpetillatelser økte for hvert år. Importbegrensning av busser og lastebiler opphørte fra 10. juli 1951, og for varebiler fra 1. september 1959John Winding-Sørensen (2015) side 88.  Bilrasjonerings-ordningen opphørte 1. oktober 1960, noe som ga et kortvarig stort oppsving i salget av nye biler og i utskifting av eldre biler. En virkning var at etableringen av nye bensinstasjoner økte betydelig.

 Referanser 


Litteratur
 Larsen, Rolf: I grenseland. Bildrømmer på 1950-tallet. Statens vegvesen 2014 
 Winding-Sørensen, Jon: Bil i 100, Bilforlaget AS 2015
 Toldnes, Bård: Veivalget. Norsk samferdsel rasjonaliseres 1920–1970. Fagbokforlaget 2018 

Kategori:Biler
Kategori:Økonomisk politikk
Kategori:Økonomisk historie